Document ID: 31998R2701

31998R2701
L 344/81
JURNALUL OFÍCIAL AL UNIUNII EUROPENE
REGULAMENTUL (CE) NR. 2701/98 AL COMISIEI
din 17 decembrie 1998
privind seriile de date care trebuie produse pentru statisticile structurale de întreprindere
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE, Euratom) nr. 58/97 al Consiliului din 20 decembrie 1996 (1) privind statisticile structurale de întreprindere, în special articolul 12 literele (ii), (v) și (vii),
întrucât Regulamentul (CE, Euratom) nr. 58/97 al Consiliului stabilește un cadru comun pentru elaborarea statisticilor comunitare privind structura, activitatea, competitivitatea și performanțele întreprinderilor comunitare;
întrucât este necesară precizarea frecvenței de elaborare a statisticilor structurale de întreprindere multianuale; întrucât este necesară precizarea primului an de referință pentru compilarea rezultatelor preliminare ale statisticilor structurale de întreprindere; întrucât este necesară precizarea defalcării rezultatelor pentru elaborarea statisticilor structurale de întreprindere;
întrucât măsurile avute în vedere sunt în conformitate cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Frecvența elaborării caracteristicilor multianuale, defalcarea rezultatelor și primul an de referință pentru compilarea rezultatelor preliminare menționate la articolele 4, 8 și 9 din Regulamentul (CE, Euratom) nr. 58/97 sunt prevăzute în seriile de date incluse în anexa la prezentul regulament.
Articolul 2
(1) Statele membre produc aceste serii pentru datele referitoare la anul de referință 1999 și la anii următori.
(2) Statele membre produc, de asemenea, aceste serii pentru datele referitoare la anii de referință 1995, 1996, 1997 și 1998, în cazul în care acest lucru corespunde practicilor naționale.
Articolul 3
Prezentul regulament intră în vigoare în cea de-a 20-a zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 decembrie 1998.

Labels: 4
19